Document ID: 32006L0062

DIREKTIVA KOMISIJE 2006/62/ES
z dne 12. julija 2006
o spremembi prilog k direktivam Sveta 76/895/EGS, 86/362/EGS, 86/363/EGS in 90/642/EGS glede mejnih vrednosti ostankov desmedifama, fenmedifama in klorfenvinfosa
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/895/EGS z dne 23. novembra 1976 o določanju najvišjih dovoljenih ravni za ostanke pesticidov v in na sadju in zelenjavi (1) ter zlasti člena 5 Direktive,
ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (2) ter zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (3) ter zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (4) ter zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (5) in zlasti člena 4(1)(f) Direktive,
ob upoštevanju naslednjega:
(1)
Obstoječi aktivni snovi, desmedifam in fenmedifam sta bili z Direktivo Komisije 2004/58/ES (6) vključeni v Prilogo I k Direktivi 91/414/EGS.
(2)
Vključitev zadevnih aktivnih snovi v Prilogo I k Direktivi 91/414/EGS je temeljila na oceni predloženih informacij v zvezi z njihovo predlagano uporabo. Nekatere države članice so v skladu s členom 4(l)(f) Direktive 91/414/EGS predložile informacije, povezane z navedeno uporabo. Razpoložljive informacije so bile pregledane in zadoščajo za določitev nekaterih mejnih vrednosti ostankov (MRL).
(3)
Z Uredbo Komisije (ES) št. 2076/2002 (7) je bilo določeno, da se klorfenvinfos ne vključi kot aktivna snov v Prilogo I k Direktivi 91/414/EGS. Nekaterim državam članicam je do 30. junija 2007 dovoljeno ohraniti določene registracije za uporabo sredstev, ki vsebujejo klorfenvinfos.
(4)
MRL na ravni Skupnosti za klorfenvinfos so že vključene v Direktivi 76/895/EGS. Te je treba upoštevati pri določanju MRL za klorfenvinfos v Direktivi 90/642/EGS.
(5)
Poročila Komisije o pregledu, ki so bila pripravljena za vključitev zadevnih aktivnih snovi v Prilogo I k Direktivi 91/414/EGS, so za te snovi določila sprejemljiv dnevni vnos (ADI) in po potrebi akutni referenčni odmerek (ARfD). Izpostavljenost potrošnikov živilom, tretiranih z zadevnimi aktivnimi snovmi, je bila ocenjena v skladu s postopki Skupnosti. Upoštevane so bile tudi smernice, ki jih je objavila Svetovna zdravstvena organizacija (8), in mnenje Znanstvenega odbora za rastline (9) o uporabljeni metodologiji. Ugotavljeno je, da predlagane MRL ne bodo povzročile prekoračitve navedenih ADI ali ARfD.
(6)
Za zagotovitev primerne zaščite potrošnika pred izpostavljenostjo ostankom, ki so posledica nedovoljene uporabe fitofarmacevtskih sredstev, je treba določiti začasne MRL za zadevne kombinacije živilo/pesticid na spodnji meji analitskega določanja.
(7)
Določitev takih začasnih MRL na ravni Skupnosti državam članicam ne preprečuje uvedbe začasnih MRL za zadevne snovi v skladu s členom 4(1)(f) Direktive 91/414/EGS in Prilogo VI k Direktivi. Šteje se, da je obdobje štirih let dovolj dolgo, da se dovoli nadaljnja uporaba zadevne aktivne snovi. Začasne MRL morajo potem postati dokončne.
(8)
Zato je treba dodati vse MRL, ki nastajajo zaradi uporabe teh fitofarmacevtskih sredstev, v priloge k direktivam 86/362/EGS, 86/363/EGS in 90/642/EGS, da bo mogoč ustrezen nadzor in kontrola prepovedi njihove uporabe ter zaščita potrošnika. Če MRL še niso bile določene, je primerno, da se sedaj prvič določijo.
(9)
Določbe Direktive 76/895/EGS, ki določajo MRL za klorfenvinfos je zato treba črtati.
(10)
Direktive 76/895/EGS, 86/362/EGS, 86/363/EGS in 90/642/EGS je zato treba ustrezno spremeniti.
(11)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
V Prilogi II k Direktivi 76/895/EGS se črta vrstica za klorfenvinfos.
Člen 2
Priloga II k Direktivi 86/362/EGS se spremeni v skladu s Prilogo I k tej direktivi.
Člen 3
Priloga II k Direktivi 86/363/EGS se spremeni v skladu s Prilogo II k tej direktivi.
Člen 4
Priloga II k Direktivi 90/642/EGS se spremeni v skladu s Prilogo III k tej direktivi.
Člen 5
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 20. januarja 2008. Komisiji nemudoma predložijo besedilo navedenih predpisov in primerjalno tabelo med navedenimi predpisi in to direktivo.
Te predpise uporabljajo od 21. januarja 2008.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 6
Ta direktiva začne veljati dvajseti dan po objavi v Uradnem listu Evropske unije.
Člen 7
Ta direktiva je naslovljena na države članice.
V Bruslju, 12. julija 2006

Labels: 20
3
17
6